CELEX: 32013R0413
Language: et
Date: 2013-05-06 00:00:00
Title: Komisjoni rakendusmäärus (EL) nr 413/2013, 6. mai 2013 , millega lubatakse kasutada valmistist Pediococcus acidilactici CNCM MA 18/5M söödalisandina võõrutatud põrsaste, nuumsigade, munakanade ja broilerkanade joogivees (loa omanik Lallemand SAS)  EMPs kohaldatav tekst

7.5.2013   
            
            
               ET
            
            
               Euroopa Liidu Teataja
            
            
               L 125/1
            
         KOMISJONI RAKENDUSMÄÄRUS (EL) nr 413/2013,
   6. mai 2013,
   millega lubatakse kasutada valmistist Pediococcus acidilactici CNCM MA 18/5M söödalisandina võõrutatud põrsaste, nuumsigade, munakanade ja broilerkanade joogivees (loa omanik Lallemand SAS)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 taotleti luba valmistise Pediococcus acidilactici CNCM MA 18/5M uutviisi kasutamiseks. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (3)
            
            
               Taotluses käsitleti valmistise Pediococcus acidilactici CNCM MA 18/5M uut kasutusviisi söödalisandina võõrutatud põrsaste, nuumsigade, munakanade ja broilerkanade joogivees ning selle valmistise klassifitseerimist söödalisandite kategooriasse „zootehnilised lisandid”.
            
         
               (4)
            
            
               Valmistise Pediococcus acidilactici CNCM MA 18/5M kasutamiseks on antud tähtajatu luba broilerkanade puhul komisjoni määrusega (EÜ) nr 1200/2005 (2) ja nuumsigade puhul komisjoni määrusega (EÜ) nr 2036/2005 (3) ning kümneaastane luba lõhelaste ja krevetiliste puhul komisjoni määrusega (EÜ) nr 911/2009, (4) võõrutatud põrsaste puhul komisjoni määrusega (EL) nr 1120/2010, (5) munakanade puhul komisjoni määrusega (EL) nr 212/2011 (6) ja kõigi kalade (v.a lõhelased) puhul komisjoni rakendusmäärusega (EL) nr 95/2013 (7).
            
         
               (5)
            
            
               Euroopa Toiduohutusamet (edaspidi „toiduohutusamet”) jõudis 12. juuni 2012. aasta arvamuses (8) järeldusele, et kavandatud kasutustingimuste korral ei avalda Pediococcus acidilactici CNCM MA 18/5M kahjulikku mõju loomade ja inimeste tervisele ega keskkonnale ning et selle valmistise kasutamine sihtloomadel võib parandada nende näitajaid.
            
         
               (6)
            
            
               Valmistise Pediococcus acidilactici CNCM MA 18/5M hindamine näitab, et määruse (EÜ) nr 1831/2003 artiklis 5 sätestatud tingimused kasutusloa saamiseks on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.
            
         
               (7)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud valmistist, mis kuulub söödalisandite kategooriasse „zootehnilised lisandid” ja funktsionaalrühma „soolestiku mikrofloorat tasakaalustavad ained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 6. mai 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  ELT L 195, 27.7.2005, lk 6.
   
      (3)  ELT L 328, 15.12.2005, lk 13.
   
      (4)  ELT L 257, 30.9.2009, lk 10.
   
      (5)  ELT L 317, 3.12.2010, lk 12.
   
      (6)  ELT L 59, 4.3.2011, lk 1.
   
      (7)  ELT L 33, 2.2.2013, lk 19.
   
      (8)  EFSA Journal 2012; 10(7):2776.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  CFU joogivee liitri kohta
               
            
                  
                     Zootehniliste lisandite kategooria. Funktsionaalrühm: soolestiku mikrofloorat tasakaalustavad ained
                  
               
            
                  4d1712
               
               
                  Lallemand SAS
               
               
                  
                     Pediococcus acidilactici CNCM MA 18/5M
               
               
                  
                               
                           
                           
                              
                                 Söödalisandi koostis
                              
                              Valmistis Pediococcus acidilactici CNCM MA 18/5M, mis sisaldab söödalisandit vähemalt 1 × 1010 CFU/g
                           
                        
                               
                           
                           
                              
                                 Toimeaine kirjeldus
                              
                              
                                 Pediococcus acidilactici CNCM MA 18/5 elujõulised rakud
                           
                        
                               
                           
                           
                              
                                 Analüüsimeetodid
                                  (1)
                              
                              Arvu määramine: pindkülvimeetod,
                              kasutades MRS agarit (EN 15786:2009)
                              Identifitseerimistunnused: impulssvälja-geelelektroforees (PFGE)
                           
                        
               
                  Võõrutatud põrsad
                  Nuumsead
                  Munakanad
                  Broilerkanad
               
               
                  —
               
               
                  5 × 108
                  
               
               
                  —
               
               
                  
                              1.
                           
                           
                              Kõnealuse söödalisandi kasutamise juhistes tuleb märkida säilitustemperatuur ja kõlblikkusaeg.
                           
                        
                              2.
                           
                           
                              Kuni 35 kg (võõrutatud) põrsad.
                           
                        
                              3.
                           
                           
                              Kasutajate ohutus: käitlemisel kasutada respiraatorit, kaitseprille ja kaitsekindaid
                           
                        
                              4.
                           
                           
                              Söödalisandit sisaldavat joogivett võib kasutada koos broilerkanade söödaga, mis sisaldab järgmisi koktsidiostaatikume: dekokvinaat, halofuginoon, narasiin, salinomütsiinnaatrium, maduramütsiinammoonium, diklasuriil.
                           
                        
                              5.
                           
                           
                              Söödalisandit segatakse muude söödalisandite või -materjalidega, et see hajuks joogivees täiesti ühtlaselt.
                           
                        
               
                  27. mai 2023
               
            
         (1)  Analüüsimeetodite andmed on referentlabori veebilehel: http://irmm.jrc.ec.europa.eu/EURLs/EURL_feed_additives/Pages/index.aspx